Ի պատասխան Ջանջուղազյանը նշեց, որ աղքատության կրճատման խնդիրը եւ դրա կապ այս կամ այն ծրագրից հարցերի հարց է եղել միշտ. «Երբ քննարկում էինք ծրագրային ձեւաչափով բյուջեի ներկայացումը, համաձայնեցինք, որ սա ճշգրիտ գիտություն չէ, այսինքն բացարձակ բանաձեւերի մասին չէ խոսքը: Մենք, ըստ էության, երբ գնահատում ենք նպատակները, տակը դնում ենք տրամաբանություն, որ օրինակ՝ եթե ասում ենք, որ պետք է ունենանք բարձր արտադրողական գյուղատնտեսություն, դա, ի վերջո, կհանգեցնի՞ աղքատության նվազեցմանը, թե ոչ: Տրամաբանությունն ասում է, որ կհանգեցնի, բայց Ձեր հարցը խորն է, դուք հարցնում եք՝ ի՞նչ չափով կնվազեցնի: Դա ենթադրում է, որ դեռ չենք հասել այդ աստիճանի, որ կարողանանք դատողություն անել եւ գնահատել: Եթե Ձեզ հայտնի է, քննարկենք եւ գտնենք ճիշտ լուծումները»,-ասաց նա: